CELEX: 32021D2016
Language: hr
Date: 2021-11-18 00:00:00
Title: Provedbena odluka Vijeća (ZVSP) 2021/2016 od 18. studenoga 2021. o provedbi Odluke 2014/932/ZVSP o mjerama ograničavanja s obzirom na stanje u Jemenu

18.11.2021   
               
               
                  HR
               
               
                  Službeni list Europske unije
               
               
                  LI 410/7
               
            
         PROVEDBENA ODLUKA VIJEĆA (ZVSP) 2021/2016
         od 18. studenoga 2021.
         o provedbi Odluke 2014/932/ZVSP o mjerama ograničavanja s obzirom na stanje u Jemenu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 31. stavak 2.,
         uzimajući u obzir Odluku Vijeća 2014/932/ZVSP od 18. prosinca 2014. o mjerama ograničavanja s obzirom na stanje u Jemenu (1), a posebno njezin članak 3.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 18. prosinca 2014. donijelo Odluku 2014/932/ZVSP.
                  
               
                     (2)
                  
                  
                     Odbor Vijeća sigurnosti Ujedinjenih naroda, osnovan na temelju rezolucije Vijeća sigurnosti Ujedinjenih naroda 2140 (2014), dodao je 9. studenoga 2021. tri osobe na popis osoba i subjekata koji podliježu mjerama ograničavanja.
                  
               
                     (3)
                  
                  
                     Prilog Odluci 2014/932/ZVSP trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Prilog Odluci 2014/932/ZVSP mijenja se kako je navedeno u Prilogu ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 18. studenoga 2021.
            
               
                  Za Vijeće
               
               
                  Predsjednik
               
               Z. ČERNAČ
            
         
         
            (1)  SL L 365, 19.12.2014., str. 147.
         
      
      
         
            PRILOG
            Na popis naveden u Prilogu Odluci 2014/932/ZVSP (Popis osoba i subjekata iz članka 1. stavka 1., članka 2.a stavka 1. i članka 2.b stavaka 1. i 2.) dodaju se sljedeći unosi:
            
               
                           „7.
                        
                        
                           
                              Saleh Mesfer Saleh Al Shaer (druga imena: (a) Saleh Mosfer Saleh al Shaer; (b) Saleh Musfer Saleh al Shaer; (c)Saleh Mesfer al Shaer; (d) Saleh al Shae; (e) Saleh al Sha’ir; (f) Abu Yasser).
                           Izvorno pismo: الشاعر صالح مسفر صالح
                           
                              Položaj: general-bojnik, ‚sudski skrbnik’ imovine i financijskih sredstava u vlasništvu protivnikâ Huta. Adresa: Jemen. Mjesto rođenja: Al Safrah, pokrajina Sa'dah, Jemen. Državljanstvo: jemensko. Putovnica br.: a) jemenski broj 05274639, izdana 7.10.2013. (datum isteka: 7. 10. 2019.) b) jemenski broj 00481779, izdana 9.12.2000. (datum isteka: 9.12.2006.) Nacionalni identifikacijski broj: a) Jemen 1388114 b) Jemen 10010057512. Ostale informacije: Kao hutski ‚pomoćnik ministra obrane za logistiku’ pomagao je Hutima u nabavi krijumčarenog oružja. Kao ‚sudski skrbnik’ izravno je uključen u rašireno i nezakonito prisvajanje imovine i subjekata u vlasništvu pojedinaca koje su Huti uhitili ili koji su bili prisiljeni naći utočište izvan Jemena. Fizički opis: boja očiju: smeđa, kosa: sijeda, put: srednja, građa: mršav, visina (u stopama/inčima): nepoznata, težina (u funtama): nepoznata i klan: član plemenske konfederacije Hashid. Fotografija dostupna za uvrštenje na mrežnoj poveznici s posebnim objavama Interpola i Vijeća sigurnosti UN-a: mrežna poveznica s posebnim objavama INTERPOLA i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals. Datum uvrštenja na popis UN-a:9.11.2021.
                           
                              Dodatne informacije iz sažetka razlogâ za uvrštavanje na popis Odbora za sankcije:
                           
                           u skladu s odjeljkom 5. točkom (g) Smjernica Odbor Vijeća sigurnosti osnovan na temelju Rezolucije 2140 (2014) stavlja na raspolaganje sažetak razloga za uvrštavanje na popis pojedinaca, skupina, poduzeća i subjekata uključenih u njegov popis sankcija.
                           
                              Datum kad je sažetak postao dostupan na internetskim stranicama Odbora:9. studenoga 2021.
                           Saleh Mesfer Saleh Al Shaer uvršten je na popis 9. studenoga 2021. na temelju stavaka 11. i 15. Rezolucije 2140 (2014) i stavka 14. Rezolucije 2216 (2015) jer ispunjava kriterije za uvrštavanje utvrđene u stavku 17. i stavku 18. točki (c) Rezolucije 2140 (2014).
                           Saleh Mesfer Saleh Al Shaer sudjelovao je u djelima kojima se ugrožavaju mir, sigurnost i stabilnost Jemena, uključujući vođenje djela kojima se krši primjenjivo međunarodno humanitarno pravo u Jemenu te je pružao potporu za počinjenje tih djela.
                           
                              Dodatne informacije:
                           
                           Kako je navedeno u obrazloženju stručnog povjerenstva UN-a od 28. kolovoza 2019. Saleh Mesfer Saleh Al Shaer sudjelovao je u djelima kojima se ugrožavaju mir, sigurnost i stabilnost Jemena što znači da ispunjava kriterije za uvrštavanje utvrđene u stavku 17. Rezolucije 2140 (2014). Kao hutski pomoćnik ministra obrane za logistiku Saleh Mesfer Saleh Al Shaer pomagao je Hutima u nabavi krijumčarenog oružja. Uvršten je na popis i zbog toga što je od početka 2018., u svojstvu ‚sudskog skrbnika’ te kršeći međunarodno humanitarno pravo, izravno sudjelovao u raširenom i nezakonitom prisvajanju imovine i subjekata u vlasništvu pojedinaca koje su Huti uhitili ili koji su bili prisiljeni naći utočište izvan Jemena. Al Shaer se služio svojim ovlastima i mrežom sa sjedištem u Sani koja se sastoji od članova njegove obitelji, posebnog kaznenog suda, nacionalnog sigurnosnog ureda, središnje banke, registra jemenskog Ministarstva trgovine i industrije te nekih privatnih banaka kako bi odabrane privatne osobe i subjekte proizvoljno lišio njihova bogatstva bez propisnog sudskog postupka ili mogućnosti pravne zaštite.
                        
                     
                           8.
                        
                        
                           Muhammad Abd Al-Karim Al-Ghamari (druga imena: (a) Mohammad Al-Ghamari).
                           Izvorno pismo: الغماري محمد عبدالكریم
                           
                              Položaj: general-bojnik, hutski načelnik glavnog stožera. Adresa: Jemen. Datum rođenja: a) 1979.; b) 1984. Mjesto rođenja: Izla Dhaen, okrug Wahha, pokrajina Hajjar, Jemen. Državljanstvo: jemensko. Ostale informacije: Kao načelnik glavnog stožera hutske vojske ima vodeću ulogu u organiziranju vojnih napora Huta kojima se izravno ugrožavaju mir, sigurnost i stabilnost Jemena, među ostalim u pokrajini Marib, kao i prekograničnih napada na Saudijsku Arabiju. Fotografija dostupna za uvrštenje na mrežnoj poveznici s posebnim objavama Interpola i Vijeća sigurnosti UN-a: mrežna poveznica s posebnim objavama INTERPOLA i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals. Datum uvrštenja na popis UN-a:9.11.2021.
                           
                              Dodatne informacije iz sažetka razlogâ za uvrštavanje na popis Odbora za sankcije:
                           
                           u skladu s odjeljkom 5. točkom (g) Smjernica Odbor Vijeća sigurnosti osnovan na temelju Rezolucije 2140 (2014) stavlja na raspolaganje sažetak razloga za uvrštavanje na popis pojedinaca, skupina, poduzeća i subjekata uključenih u njegov popis sankcija.
                           
                              Datum kad je sažetak postao dostupan na internetskim stranicama Odbora:9. studenoga 2021.
                           Muhammad Abd Al-Karim Al-Ghamari uvršten je na popis 9. studenoga 2021. na temelju stavaka 11. i 15. Rezolucije 2140 (2014) i stavka 14. Rezolucije 2216 (2015) jer ispunjava kriterije za uvrštavanje utvrđene u stavku 17. Rezolucije 2140 (2014).
                           Muhammad Abd Al-Karim Al-Ghamari sudjelovao je u djelima kojima se ugrožavaju mir, sigurnost i stabilnost Jemena te je pružao potporu počinjenju tih djela.
                           
                              Dodatne informacije:
                           
                           Al-Ghamari je uvršten na popis zbog svojeg sudjelovanja u hutskim vojnim pohodima, i vođenja tih pohoda, kojima se ugrožavaju mir, sigurnost i stabilnost Jemena što znači da ispunjava kriterije za uvrštavanje utvrđene u stavku 17. Rezolucije 2140 (2014). Kao načelnik glavnog stožera hutske vojske, Al-Ghamari ima vodeću ulogu u organiziranju vojnih napora Huta kojima se izravno ugrožavaju mir, sigurnost i stabilnost Jemena, kao i prekograničnih napada na Saudijsku Arabiju. Nedavno je preuzeo odgovornost za masovnu ofenzivu Huta protiv teritorija pod kontrolom jemenske vlade u pokrajini Marib. Ofenziva u pokrajini Marib pogoršava humanitarnu krizu u Jemenu jer izlaže otprilike milijun ugroženih interno raseljenih osoba riziku od ponovnog raseljavanja, dovodi do smrti civila i izaziva još veću raširenost sukoba.
                           
                                       —
                                    
                                    
                                       profil Al Estiklala – ,Muhammad Al-Ghamari; hutski vođa koji je proveo pokus s iranskom ,revolucionarnom gardom՚ u Jemenu՚ (https://www.alestiklal.net/en/view/8824/muhammad-al-ghamari-the-houthi-leader-who-conveyed-the-iranian-revolutionary-guards-experience-to-yemen) [pristupljeno 19. listopada 2021.]
                                       
                                    
                                 
                                       —
                                    
                                    
                                       Al Mashhad al-Yemeni (na arapskome) – ,Pobunjenički vođa Al-Huthi imenovao istaknutog zapovjednika da vodi borbe u Al Hudaydahu՚ (https://www.almashhad-alyemeni.com/print~136875) [pristupljeno 19. listopada 2021.]
                                       
                                    
                                 
                                       —
                                    
                                    
                                       Al Mashhad al-Yemeni (na arapskome) – arapsko izvješće o imenovanju al-Ghamarija ,vrhovnim zapovjednikom՚ u pokrajini Marib (https://www.almashhad-alyemeni.com/195498) [pristupljeno 19. listopada 2021.]
                                       
                                    
                                 
                                       —
                                    
                                    
                                       Al Manar TV – ,Jemenski zapovjednik stožera: spreman za dugotrajan rat s državama koalicije pod vodstvom Saudijske Arabije՚ (http://english.manartv.com.lb/842052) [pristupljeno 19. listopada 2021.]
                                       
                                    
                                 
                                       —
                                    
                                    
                                       Al Marjie (na arapskome) – Profil al-Ghamarija – https://www.almarjie-paris.com/1479 [pristupljeno 19. listopada 2021.]
                                       
                                    
                                 
                                       —
                                    
                                    
                                       Al Jazeera – ,Huti tvrde da su napali ciljeve povezane s Aramcom i antiraketnim sustavom Patriot u Saudijskoj Arabiji՚ (https://www.aljazeera.com/news/2021/4/15/yemens-houthis-say-attacked-aramco-patriot-targets-in-jazan) [pristupljeno 19. listopada 2021.]
                                       
                                    
                                 
                                       —
                                    
                                    
                                       Human Rights Watch – ,Hutske mine ubijaju civile i blokiraju pomoć՚ (https://www.hrw.org/news/2019/04/22/yemen-houthi-landmines-kill-civilians-block-aid) [pristupljeno 19. listopada 2021.]
                                       
                                    
                                 
                                       —
                                    
                                    
                                       Raketni rat u Jemenu: izvješće Centra za međunarodne i strateške studije (https://www.csis.org/analysis/missile-war-yemen-1) [pristupljeno 19. listopada 2021.]
                                       
                                    
                                 
                                       —
                                    
                                    
                                       Hutske snage koriste se minama i improviziranim eksplozivnim napravama na zapadnoj obali Jemena: izvješće organizacije Conflict Armament Research (https://www.conflictarm.com/dispatches/mines-and-ieds-employed-by-houthi-forces-on-yemens-west-coast/) [pristupljeno 19. listopada 2021.]
                                       
                                    
                                 
                     
                           9.
                        
                        
                           Yusuf Al-Madani
                           Izvorno pismo: یوسف المداني
                           
                              Titula: General-bojnik. Položaj: zapovjednik Petog hutskog vojnog područja. Adresa: Jemen. Datum rođenja: 1977. Mjesto rođenja: uprava Muhatta, provincija Hajjah, Jemen. Državljanstvo: jemensko. Ostale informacije: istaknuti vođa hutskih snaga i zapovjednik snaga u Hudaydahu, Hajjahu, Al Mahwitu i Raymahu u Jemenu – ugrožava mir, sigurnost i stabilnost Jemena. Al-Madani je od 2021. zadužen za ofenzivne napade na pokrajinu Marib. Fotografija dostupna za uvrštenje na mrežnoj poveznici s posebnim objavama Interpola i Vijeća sigurnosti UN-a: mrežna poveznica s posebnim objavama INTERPOLA i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals. Datum uvrštenja na popis UN-a:9.11.2021.
                           
                              Dodatne informacije iz sažetka razlogâ za uvrštavanje na popis Odbora za sankcije:
                           
                           u skladu s odjeljkom 5. točkom (g) Smjernica Odbor Vijeća sigurnosti osnovan na temelju Rezolucije 2140 (2014) stavlja na raspolaganje sažetak razloga za uvrštavanje na popis pojedinaca, skupina, poduzeća i subjekata uključenih u njegov popis sankcija.
                           
                              Datum kad je sažetak postao dostupan na internetskim stranicama Odbora:9. studenoga 2021.
                           Yusuf Al-Madani uvršten je na popis 9. studenoga 2021. na temelju stavaka 11. i 15. Rezolucije 2140 (2014) i stavka 14. Rezolucije 2216 (2015) jer ispunjava kriterije za uvrštavanje utvrđene u stavku 17. Rezolucije 2140 (2014).
                           Yusuf Al-Madani sudjelovao je u djelima kojima se ugrožavaju mir, sigurnost i stabilnost Jemena te je pružao potporu počinjenju tih djela.
                           
                              Dodatne informacije:
                           
                           Al-Madani je uvršten na popis zbog svojeg sudjelovanja u hutskim vojnim pohodima, i vođenja tih pohoda, kojima se ugrožavaju mir, sigurnost i stabilnost Jemena, što znači da ispunjava kriterije za uvrštavanje utvrđene u stavku 17. Rezolucije 2140 (2014). Al-Madani je istaknuti vođa hutskih snaga i zapovjednik je snaga u Hudaydahu, Hajjahu, Al Mahwitu i Raymahu u Jemenu. Al-Madani je od 2021. zadužen za ofenzivne napade u pokrajini Marib. Stalnim ponovnim razmještanjem Huta i drugim kršenjima odredaba o prekidu vatre iz Sporazuma iz Hudaydaha destabiliziran je grad koji služi kao ključna prometnica za humanitarnu i osnovnu gospodarsku robu. Osim toga, postoje redovita izvješća o hutskim napadima koji pogađaju civile i civilne infrastrukture u Hudaydahu i oko njega, čime se dodatno pogoršava stanje Jemenaca kojima je humanitarna pomoć u toj zemlji najpotrebnija.
                           
                                       —
                                    
                                    
                                       Al Masda (na arapskome) – ,Huti imenovali vršitelje dužnosti ministra obrane i unutarnjih poslova i članove Vrhovnog odbora za sigurnost՚ (https://almasdaronline.com/article/67627) [pristupljeno 19. listopada 2021.]
                                       
                                    
                                 
                                       —
                                    
                                    
                                       Saba (na arapskome) – Prema jednom izvješću čelnik Vrhovnog političkog vijeća Al-Huthi posjetio izložbu raketa ratne mornarice (https://www.saba.ye/ar/news478675.htm) [pristupljeno 19. listopada 2021.]
                                       
                                    
                                 
                                       —
                                    
                                    
                                       Aden Al Hadath (na arapskome) – ,Disident kaže da Abd-al-Malik Al-Huthi ima leukemiju i određuje mogućeg nasljednika՚ (https://aden-alhadath.info/news/35501) [pristupljeno 19. listopada 2021.]
                                       
                                    
                                 
                                       —
                                    
                                    
                                       Mohammad Ali al-Houthijev profil na Twitteru – 2. veljače 2018. Al Huthi je objavio svoju sliku s Yusufom Al-Madanijem. Poruka na Twitteru mogla bi se prevesti kao ,jučer sam sjedio sa živućim mučenikom Abu Husseinijem՚ (Abu Hussein je Yusuf Al-Madanijev nadimak).
                                    
                                 
                                       —
                                    
                                    
                                       Al Jazeera – ,Snimke: hutski vođe planirali su ubojstvo generala՚ (https://www.aljazeera.com/news/2016/6/29/recordings-houthi-leaders-planned-generals-killing) [pristupljeno 19. listopada 2021.]”